tomron87/hebrew-wikipedia-sentences-corpus huggingface dataset:
בעת קריאת עיתון בביתה בטורונטו ב-1972, נחשפה ג'ודי פלד-קאר, מורה יהודייה למוזיקה, לידיעה מזעזעת על הריגתם של 12 יהודים שניסו להימלט מסוריה.
למרות שפנייתה הראשונית לשגרירות ישראל נדחתה, היא לא ויתרה.
מצב יהודי סוריה, שמנו כ-5,000 נפש, הידרדר משמעותית לאחר הקמת מדינת ישראל, במיוחד בעקבות תפיסת המרגל אלי כהן ומלחמת ששת הימים.
הם סבלו מרדיפות, מאסרים ועינויים.
פלד-קאר יצרה קשר עם הרב אברהם חמרה בדמשק, תחילה דרך משלוח ספרי קודש.
עם הזמן, היא פיתחה רשת קשרים מורכבת שכללה גורמים בסוריה, ארצות הברית וקנדה.
בשנת 1978, כשקיבלה מכתב נואש משלושה רבנים, היא החלה במבצע חילוץ מאסיבי.
בעזרת קשריה והמוסד, היא הצליחה להבריח כ-3,000 יהודים דרך טורקיה.
הישג נוסף שלה היה הצלת "כתרי דמשק" - כתב יד עתיק ונדיר של התורה מהמאה העשירית.
בנובמבר 1993, במבצע חשאי, היא קיבלה את כתב היד היקר משליח בשדה התעופה במונטריאול.
הכתר הועבר לשגרירות ישראל ולבסוף הגיע למשכנו הנוכחי בספרייה הלאומית בירושלים.
מעשיה מתוארים בספרו של הרולד טרופר - The Ransomed of God: The Remarkable Story Of One Woman's Role in the Rescue of Syrian Jews (כופר האלוהים: סיפורה המדהים של אישה אחת בחילוצם של יהודי סוריה).
ג'ודי פלד קאר זכתה באותות ועיטורים רבים, ביניהם אות מסדר קנדה, פרס מרכז שמעון ויזנטל, אות כבוד מאוניברסיטת חיפה ותואר כבוד מאוניברסיטת לאורנטיאן באונטריו.
ב-2012 זכתה בעיטור נשיא מדינת ישראל.
ג'ודית' תרזה אוונס , המוכרת בשם הבמה ג'ודי גריר (Judy Greer), היא שחקנית, תסריטאית ובמאית קולנוע אמריקאית.
נולדה בדטרויט, מישיגן שבארצות הברית, למשפחה נוצרית-קתולית.
אמה מולי אן (לבית גריר) היא מנהלת בית חולים ונזירה לשעבר.
אביה ריצ'רד אוונס הוא מהנדס מכונות.
לפני לימודי המשחק שלה, גריר למדה במשך 10 שנים בבית ספר לריקוד של באני סאנפורד.
למדה בתיכון על שם וינסטון צ'רצ'יל בליבוניה.
בוגרת בית הספר לאמנות התיאטרון שבאוניברסיטת דיפול, ב-1997.
בשנת 1999 הגיחה בתפקיד קטן בסרט הפעולה "שלושה מלכים" של דייוויד או.
ראסל, לצד ג'ורג' קלוני ומארק וולברג.
כמו כן בשנת 2000 שיחקה בסרט "מה נשים רוצות".
תפקידה הראשון היה בסדרת הטלוויזיה "משפחה בהפרעה" בתור מזכירה של ג'ורג' בלות'.
גריר אף שיחקה במספר רב של סרטים שהצליחו בקופות כמו: "נשיקה בין חברים", "למות מצחוק","אדפטיישן", "הכפר", "פתאום 30", "מארגנת החתונות", "27 שמלות", נקמת הפטיש העברי" ו"הטורניר".
בשנת 2006 היא גילמה את אקורדו בקומדיה המוזיקלית "אמריקן דרימז" לצד מנדי מור ויו גרנט.
בשנת 2008 היא השתתפה בסדרת הטלוויזיה "היועצת" בתפקיד הראשי, אך הסדרה ירדה מהמסכים לאחר שבעה פרקים.
ב-2009 עד 2011 דיבבה בסיטקום האנימציה "גלן מרטין, DDS" שיצרו מייקל אייזנר ואריק פוגל ושודרה בניקלודיאון.
בשנת 2011 הופיעה גריר בסדרה "מד לאב" לצידה של שרה צ'וק וג'ייסון ביגס.
בנוסף, בשנת 2011 חזרה גריר לסדרה שני גברים וחצי בתפקיד בריג'ט שמידט, גרושתו של וולדן שמידט (אשטון קוצ'ר), ובשנת 2007 שיחקה גריר בסדרה את הדודה מיירה לשני פרקים.
בשנת 2015 היא שיחקה בסרט המדע הבדיוני שובר הקופות "עולם היורה" כקארה מיטשל, אחותה של קלייר (ברייס דאלאס הווארד) ואמם של זאק (ניק רובינסון) וגריי (טיי סימפקינס) ובסרט אנטמן בתפקיד מגי, גרושתו של סקוט לאנג (פול ראד).
באותה שנה גילמה מלהקת בסרט "הפמליה" אשר מבוסס על הסדרה המצליחה באותו שם ששודרה ברשת HBO, ושיחקה לצד לילי טומלין בדרמה הקומית "סבתא" בבימויו של פול וייץ.
בנובמבר 2016 שיחקה בסרט הדרמה "כל מה שהיה לנו" (All We Had) שביימה קייטי הולמס וגם משחקת בתפקיד ראשי.
ב-2017 שיחקה בסרט "כוכב הקופים: המלחמה", הסרט התשיעי בסדרת "כוכב הקופים" המבוססת על הרומן מאת פייר בול.
באוקטובר 2024, גריר הצטרפה לעונה השנייה של הסדרה "הדבר האחרון שהוא אמר לי" בהפקת אפל TV פלוס.
גריר תגלם תפקיד חוזר בעונה השנייה.
משנת 2011 היא נשואה למפיק הטלוויזיה דין אי.
ב-2014 סיפרה שהחלה לעשות מדיטציה טרנסצנדנטלית.
ג'וֹדי לין פיקו (בשם מלא באנגלית: Jodi Lynn Picoult; נולדה ב-19 במאי 1966) היא סופרת יהודיה-אמריקאית, ידועה בעיקר בשל ספרה "שומרת אחותי", שאף עובד לסרט קולנוע באותו שם.
נכון ל-2016 נמכרו כ-40 מיליון עותקים של ספריה של פיקו ברחבי העולם.
פיקו נולדה למשפחה יהודית חילונית, גדלה בלונג איילנד, ובגיל 13 עברה משפחתה לניו המפשייר.
את סיפורה הראשון כתבה בגיל 5 והוא נקרא "הלובסטר שלא הובן כהלכה" ("The Lobster Which Was Misunderstood").
היא למדה באוניברסיטת פרינסטון כתיבה יוצרת וכבר במהלך לימודיה שם פרסמה שני סיפורים קצרים במגזין הנוער "סבנטין".
את לימודיה סיימה בשנת 1987 ולאחר מכן החלה לעבוד במגוון עבודות, בהן עריכת ספרי לימוד והוראת אנגלית לתלמידי כיתה ח'.
היא סיימה תואר שני בחינוך באוניברסיטת הרווארד.
פיקו הפכה לכותבת של ה-DC קומיקס, בחוברת הקומיקס "וונדר וומן".
פיקו נשואה לטים ואן ליר, אותו פגשה בפרינסטון, לזוג שלושה ילדים.
חוט של חסד, 1996 - יצא לאור בהוצאת כנרת זמורה ביתן, בשנת 2009, תרגום: ניצה פלד
ההסכם, 1998 - יצא לאור בהוצאת אופוס בשנת 2007
בת ברית, 1999 - יצא לאור בהוצאת כנרת, בשנת 1999, תרגום: מיכל קירזנר
שומרת אחותי, 2004 - יצא לאור בהוצאת כנרת זמורה ביתן, בשנת 2009
היעלמויות, 2005 - יצא לאור בהוצאת כנרת בשנת 2012, תרגום: הילית בר
המעגל העשירי, 2006 - יצא לאור בהוצאת כנרת / אופוס, בשנת 2006, תרגום: דסטין ויבר
תשע עשרה דקות, 2007 - יצא לאור בהוצאת כנרת זמורה ביתן בשנת 2010, תרגום: יעל אכמון
עניינים שבלב, 2008 - יצא לאור בהוצאת כנרת זמורה ביתן בשנת 2010, תרגום: דנה אלעזר-הלוי
זהירות, שביר, 2009 - יצא לאור בהוצאת כנרת בשנת 2010, תרגום: מיכל קירזנר אפלבוים
חוקי הבית, 2010 - יצא לאור בהוצאת דביר בשנת 2012, תרגום: תמרה אבנר
שירו של הלב, 2011 - יצא לאור בהוצאת כנרת בשנת 2013, תרגום: קטיה בנוביץ'
זאב בודד, 2012 -יצא לאור בהוצאת כנרת בשנת 2014, תרגום: כפיר לוי
מספרת הסיפורים, 2013 - יצא לאור בהוצאת כנרת בשנת 2014, תרגום: קטיה בנוביץ',
זמן לעזוב, 2014 - יצא לאור בהוצאת כנרת זמורה ביתן בשנת 2015, תרגום: קטיה בנוביץ'
צעד גדול קטן, 2016 - דרמת בית משפט, יצא לאור בהוצאת כנרת בשנת 2016, תרגום: קטיה בנוביץ'
ניצוץ של אור, 2018 - יצא לאור בהוצאת כנרת זמורה-ביתן בשנת 2018, תרגום: דורון דנסקי
ספר שתי הדרכים, 2020 - יצא לאור בהוצאת כנרת זמורה-ביתן בשנת 2021, תרגום: אביגיל בורשטיין
הלוואי שהיית כאן, 2021 - יצא לאור בהוצאת תכלת בשנת 2022, תרגום: מור רוזנפלד
ג'ודי דייוויס היא שחקנית קולנוע וטלוויזיה אוסטרלית, זוכת שני פרסי גלובוס הזהב, שלושה פרסי אמי, ומועמדת שני פרסי אוסקר על תפקידיה בסרטים "המעבר להודו" (1984) ו"בעלים ונשים" (1992).
דייוויס נולדה בעיר פרת' וחונכה כקתולית, למדה ב"מנזר לורטו" ובמוסד הארצי לאומנות דרמטית שבמזרח סידני, שם קיבלה תואר ב-1977.
התגלתה לראשונה בקולנוע האוסטרלי ב-1979 כשהופיעה לצדו של סם ניל בסרט "הקריירה המבריקה שלי", על הופעתה זכתה בשני פרסי באפט"א בקטגוריות השחקנית הטובה ביותר והשחקנית החדשה הטובה ביותר.
בשנת 1982 גילמה את דמותה הצעירה של גולדה מאיר בסרט הביוגרפי "אישה ושמה גולדה".
בשנת 1984 השתתפה במותחן ההרפתקאות ההיסטורי של דייוויד לין "המעבר להודו" המבוסס על הרומן של א.מ.
בסרט הופיעה דייוויס בתור אדל קווסטד המגיעה להודו כדי להתחתן עם ארוסה השופט.
במהלך מסעה מאשימה אדל רופא הודי צעיר באונס במהלך ביקור במערות במדינה.
על תפקידה זה הייתה מועמדת לפרס אוסקר לשחקנית הטובה ביותר.
בשנת 1990 דייוויס השתתפה בסרטו של וודי אלן "אליס" בדמותה של ויקי.
בשנת 1991 הופיעה במותחן הקומי של האחים כהן "ברטון פינק", על תפקידה בתור אודרי טיילור, מזכירתו של ביל מייהיו זכתה בפרס דקל הזהב של פסטיבל קאן.
באותה שנה גילמה את דמותה של הסופרת הצרפתייה ז'ורז' סאנד בדרמה המוזיקלית "מנגינה שבלב", ושיחקה בדרמת הפשע הביוגרפית של דייוויד קרוננברג "ארוחה עירומה", סרט המבוסס על הרומן של ויליאם ס.
זכתה בפרס גלובוס הזהב על משחקה בדרמה הביוגרפית "אחד נגד הרוח".
בשנת 1992 השתתפה שוב בסרטו של וודי אלן "בעלים ונשים", בו גילמה את דמותה של סאלי, זוגתו של ג'ק (סידני פולאק), הזוג מגיע ביחד לבית חברים קרובים גייב (וודי אלן) וג'ודי רות' (מיה פארו) ומודיע על פרידתם, דבר הגורם לערעור מערכת היחסים של גייב וג'ודי.
עבור תפקידה, הייתה דייוויס מועמדת לפרס אוסקר לשחקנית המשנה הטובה ביותר.
ב-1997 שיחקה במותחן הפוליטי של קלינט איסטווד "כוח להשחית" בתור גלוריה ראסל, דייוויס הופיעה גם בסרט של וודי אלן, "לפרק את הארי" וגילמה את דמותה של לוסי שמגיעה אל ביתו של גיבור הסרט הארי בלוק ומאיימת עליו באקדח.
ב-1998 שיחקה בסרט רביעי בבימויו של וודי אלן "סלבריטי", שבו גילמה את רובין סיימון, אשתו של לי (קנת בראנה), בעל בוגדני ועיתונאי ניו יורקי שמנסה לחיות את חיי הזוהר של כל המפורסמים ולכתוב על כך.
באותה שנה שיחקה בדרמה האוסטרלית "Echo of Thunder".
ב-1999 הופיעה בסרטה של קתי בייטס "דאש ולילי" וגילמה את דמותה של המחזאית האמריקאית ליליאן הלמן, בנוסף השתתפה בסרט "A Cooler Climate".
ב-2001 זכתה לביקורות נלהבות על גילום דמותה של שחקנית הקולנוע ג'ודי גרלנד בסרט המבוסס על חייה "החיים עם ג'ודי גרלנד: אני והצלים שלי", תפקיד זה זיכה את דייוויס בפרס גלובוס הזהב השני שלה ובפרס אמי שני.
ב-2003 הופיעה דייוויס בסדרה "הריינג'רס" בתפקידה הביוגרפי של ננסי רייגן, הגברת הראשונה של ארצות הברית, אלמנתו של הנשיאה ה-40 במספר של ארצות הברית רונלד רייגן.
בשנת 2006 שיחקה בקומדיה של פייטון ריד, "הצד שלו הצד שלה", בכיכובם של ג'ניפר אניסטון ווינס ווהן.
בנוסף הופיעה בדרמה ההיסטורית של סופיה קופולה " מארי אנטואנט".
בשנת 2007 זכתה בפרס אמי השלישי שלה על תפקידה כג'ואן מקאליסטר בסדרה "The Starter Wife".
בשנת 2017 השתתפה דייוויס בסדרה האנתולוגית "אויבות", שנוצרה ונכתבה על ידי ראיין מרפי, לצידן של ג'סיקה לאנג וסוזן סרנדון.
ב-1984 נישאה דייוויס לשחקן הקולנוע קולין פרילס.
הופיעה איתו בסרט האוסטרלי "High Tide" (1987).
אישה ושמה גולדה (1982) – סרט טלוויזיה
לשרת בדממה: סיפורה של מרגרט קאמרמייר (1995) – סרט טלוויזיה
דבר קטן שנקרא רצח (2006) – סרט טלוויזיה
עמוד שמונה (2011) – סרט טלוויזיה
היא שחיינית עבר אוסטרלית, אלופה אולימפית במשחה היוקרתי ל-100 מטר חופשי בעלת 3 מדליות זהב אולימפיות.
אלופת עולם בעלת 8 מדליות עולמיות, מהן 5 זהב ושיאנית עולם במשחה ל-100 מטר חופשי ובמשחי שליחות 4x100 חופשי ומעורב.
היא החלה להתאמן בגיל 14, תחת הדרכתה של שנון רולסון ביחד עם אליס מילס.
ב-2006 לאחר 9 שנים היא עברה להתאמן תחת הדרכתו של ג'ון פולי.
באליפות הפאן פסיפיק בשחייה שנערכה ביוקוהמה, יפן בשנת 2002 זכתה הנרי ב-4 מדליות מהן 2 זהב.
באליפות העולם בשחייה שנערכה בברצלונה, ספרד בשנת 2003 זכתה הנרי במדליית כסף ובשתי מדליות ארד.
מדליית כסף במשחה ל-100 מטר חופשי 54.58 שניות, אחרי האנה-מריה ספלה מפינלנד (54.37 שניות) ולפני ג'ני תומפסון מארצות הברית (54.65 שניות).
באולימפיאדת אתונה (2004) זכתה הנרי ב-3 מדליות זהב, במשחה ל-100 מטר חופשי בתוצאה של 53.84 שניות, לפני אינגה דה ברוין מהולנד (54.16 שניות) ונטלי קוגלין מארצות הברית (54.40 שניות).
בשלב חצי הגמר היא קבעה שיא עולם חדש של 53.52 שניות.
באליפות העולם בשחייה שנערכה במונטריאול, קנדה בשנת 2005 זכתה הנרי ב-3 מדליות זהב, במשחה ל-100 מטר חופשי בתוצאה של 54.18 שניות, לפני מאליה מטלה מצרפת וקוגלין שתיהן קבעו את אותה תוצאה (54.74 שניות), במשחה שליחות 4x100 מטר חופשי בתוצאה של 3:37.32 דקות
, לפני גרמניה (3:38.24 דקות) וארצות הברית (3:38.31 דקות) ובמשחה שליחות 4x100 מטר מעורב כששחתה במוקדמות.
באליפות העולם בשחייה שנערכה במלבורן, אוסטרליה בשנת 2007 זכתה הנרי בשתי מדליות זהב במשחה שליחות 4x100 מטר חופשי 3:35.48 דקות לפני ארצות הברית (3:35.68 דקות) והולנד (3:36.81 דקות) ובמשחה שליחות 4x100 מטר מעורב כששחתה במוקדמות.
בנוסף, היא סיימה במקום שישי במשחה ל-50 מטר חופשי בתוצאה של 24.96 שניות ובמקום שישי במשחה ל-100 מטר חופשי בתוצאה של 54.21 שניות.
עקב פציעה נמנע ממנה להשתתף באולימפיאדת בייג'ינג (2008) ובאליפות העולם בשחייה שנערכה בברלין בשנת 2009. היא פרשה משחייה תחרותית לאחר מכן בשנת 2009.
הנרי נשואה לטים נוטינג, שחקן כדורגל.
הנרי זכתה ב-7 מדליות בתחרויות השחייה של משחקי חבר העמים הבריטי מתוכן 4 מדליות זהב.
בשנת 2004 זכתה הנרי בתואר שחיינית השנה באזור האוקיינוס השקט.
ג'ודית "ג'ודי" לין בראון קינג היא אתלטית עבר מארצות הברית.
היא סגנית אלופה אולימפית בריצת 400 מטר משוכות (לוס אנג'לס 1984).
בפעם הראשונה שנערכה ריצת 400 מטר משוכות לנשים, במשחקים האולימפיים זכתה בראון באולימפיאדת לוס אנג'לס (1984) במדליית כסף בתוצאה של 55.20 שניות, אחרי נוואל אל מותוואקל ממרוקו (54.61 שניות).
בראון זכתה פעמיים במדליית זהב במשחקים הפאן-אמריקאיים, וזכתה תריסר פעמים באליפות Big Ten באתלטיקה קלה.
ב-1987 היא נבחרה לספורטאית השנה של ספורטס אילוסטרייטד בידי כתב העת ספורטס אילוסטרייטד עבור תרומתה לקהילה.
בראון מחזיקה בשני תארים מאוניברסיטת מדינת מישיגן, תואר ראשון בתורת השמיעה (Audiology) ומדעי הדיבור (Speech science), ותואר שני בחינוך.
היא מחזיקה בדוקטורט במנהל ציבורי ובמדיניות ציבורית מאוניברסיטת מערב מישיגן, אותה היא סיימה בהצטיינות.
היא גם פעילה בEven Start Statewide Family Literacy Consortium (תוכנית במימון פדרלי של ארצות הברית שמספקת למשפחות גישה לאימונים ולתמיכה על מנת ליצור סביבה ביתית משכילה ולהגדיל את ההישגים האקדמיים של ילדיהם) של מישיגן.
ג'ודי גורדון היא דוגמנית ושחקנית אוסטרלית.
גורדון נולדה בעיר מאקי שבקווינסלנד לאב יליד ניו זילנד ממוצא מאורי ולאם אוסטרלית.
משפחתה עברה לסידני כשהייתה בת 11. בגיל 13 החלה לעסוק בדוגמנות, גם מחוץ לאוסטרליה, בין היתר ביפן, לונדון ומילאנו.
בשנת 2005 החלה לראשונה לעסוק גם במשחק, כשהחלה לגלם את דמותה של מרתה מקנזי באופרת הסבון קרוב רחוק, דמות אותה גילמה עד 2010. תפקידה בסדרה זיכה אותה בפרס לוגי בקטגוריית השחקנית החדשה הפופולרית ביותר (2006) ובמועמדות לפרס זה בקטגוריית השחקנית הפופולרית ביותר (2009).
במקביל להשתתפותה בסדרה, נטלה חלק גם בגרסה האוסטרלית ל"רוקדים עם כוכבים" בשנת 2008, וסיימה במקום השישי (המנצח היה עמיתה ל"קרוב רחוק", לוק ג'ייקובז).
מאז עזבה את "קרוב רחוק" השתתפה גורדון במספר סרטי קולנוע וטלוויזיה.
בשנת 2013 שיחקה בתפקיד אורח בסדרת הדרמה-קומדיה האמריקאית-אוסטרלית Camp של רשת NBC.
בשנת 2007 נפטר בן-זוגה של גורדון, כריס בוקהארדט, מלוקמיה, והוא בן 23. באוגוסט 2011 התארסה לבן זוגה הנוכחי, שחקן הרוגבי בריית' אנאסטה.
ג'ודי קולינס היא זמרת-יוצרת אמריקאית.
היא מבצעת בעיקר מוזיקת פולק, פולק רוק ופופ.
רבים משיריה מתאפיינים בשירה צלולה או בעיבוד תזמורתי-תיאטרלי.
היא השפיעה על זמרים רבים, בעיקר לאונרד כהן, ג'וני מיטשל ורנדי ניומן.
ג'ודי קולינס נולדה בסיאטל, וושינגטון, שם היא גדלה עד גיל 10. אביה התעוור בגיל צעיר.
בשנת 1949 קיבל אביה עבודה בדנוור כשדרן רדיו, והמשפחה עברה לקולורדו.
בביקוריה באולפן השידור פגשה קולינס זמרים רבים, והחלה להתעניין במוזיקת פולק.
קולינס למדה לנגן מוזיקה קלאסית בפסנתר בהוראתה של אנטוניה בריקו, והופיעה לראשונה בקונצרט בגיל 13, בו ביצעה יצירה של וולפגנג אמדאוס מוצרט.
ד"ר בריקו שמה לב שקולינס מתעניינת במוזיקת פולק, ויעצה לה להפסיק את שיעורי הפסנתר.
כעבור שנים, ג'ודי קולינס הזמינה את ד"ר בריקו לאחד הקונצרטים שלה בדנוור.
קולינס אהבה אז במיוחד את שיריהם של וודי גאת'רי ופיט סיגר, וכן שירי עם מסורתיים שבוצעו בתקופת תחיית הפולק האמריקאי של שנות השישים.
במיוחד אהבה את מילות השירים.
במקום פסנתר היא למדה לנגן בגיטרה, והופיעה תכופות באוניברסיטת קונטיקט, שם לימד פיטר טיילור, לו היא נישאה בגיל 19. היא הופיעה במסיבות והושמעה בתחנת הרדיו של הקמפוס.
לאחר נישואיה עברה קולינס לגריניץ' וילג', ניו יורק, שם היא הופיעה בהופעות רחוב ובמועדונים.
בשנת 1961 יצא תקליטה הראשון "A Maid of Constant Sorrow" בהוצאת אלקטרה רקורדס, חברת התקליטים שבה המשיכה להקליט במשך 35 שנה.
שיריה הראשונים היו שירי עם או שירי מחאה שנכתבו על ידי המשוררים של אותה תקופה, כמו טום פקסטון, פיל אוקס, ובוב דילן.
היא הקליטה גרסאות משלה ללהיטים כמו "Mr.
ביצועיה עזרו לכותבי שירים אחרים להתפרסם, ביניהם לאונרד כהן, שהיה חבר קרוב שלה במשך השנים, וכן ג'וני מיטשל, רנדי ניומן, רובין ויליאמסון וריצ'רד פרינה.
בעוד התקליטים הראשונים של קולינס כללו שירי עם פשוטים עם גיטרה, התקליט "In My Life" משנת 1966 כלל שירים בסגנונות מגוונים, שנכתבו בין השאר על ידי הביטלס, לאונרד כהן, ז'אק ברל, וכן קורט וייל.
עיבודי השירים כללו תזמור עשיר.
התקליט נחשב כפריצת דרך ביצירתה של קולינס, והיא המשיכה בסגנון זה בעשור הבא.
את התקליט הפיק מרק אברמסון ועיבד ג'ושוע ריפקין.
בשנת 1967 יצא התקליט "Wildflowers", שגם הוא הופק ועובד על ידי אברמסון וריפקין.
בתקליט נכלל גם השיר הראשון שכתבה בעצמה, "Since You've Asked", וכן הלהיט "Both Sides, Now" של ג'וני מיטשל שזיכה אותה בפרס גראמי.
בשנות השבעים קולינס הייתה כבר זמרת בעלת מוניטין, שנהגה לבצע מגוון שירים, כמו המזמור הנוצרי "Amazing Grace", שאנסונים צרפתיים, שירי מחזמר כמו "Send in the Clowns", וכן שירי מחאה של ג'ואן באאז וחומר מקורי רב.
בתקופה זו היא הופיעה עם שיריה, בין השאר, בתוכניות הטלוויזיה "החבובות" ו"רחוב סומסום", וכן בהצגת ילדים.
היא שרה גם את שיר הנושא בסדרת טלוויזיה המבוססת על הספר "הרוח בערבי הנחל".
ספרה הראשון, משנת 1987, היה ספר זיכרונות, בשם "סמוך על לבך".
בשנת 1987 הוציאה רומן בשם "Shameless".
בספר זיכרונות מאוחר יותר, "Sanity and Grace", כתבה קולינס על מות בנה קלארק, בינואר 1992.
קולינס הופיעה גם בתפקידים קטנים במספר סרטי קולנוע וטלוויזיה, וכן נעשו עליה מספר סרטים תיעודיים.
בשנת 1993 הופיעה קולינס בטקס הכתרתו של ביל קלינטון כנשיא ארצות הברית.
ביתם של ביל והילרי קלינטון, צ'לסי, נקראה על שם שיר זה.
ג'ודי קולינס ממשיכה להופיע ברחבי העולם.
כמו רבים מזמרי המחאה של שנות השישים, גם קולינס נמשכה לאקטיביזם חברתי וליברליזם.
בין השאר היא הלחינה בלדה בשם "צ'ה" על המהפכן ארנסטו צ'ה גווארה.
קולינס הזדהתה עם התנועה הפציפיסטית של ילדי הפרחים "Youth International Party" והייתה מיודדת עם ראשיה, אבי הופמן וג'רי רובין.
היא נכחה בכנס הייסוד של התנועה בשנת 1968.
בשנת 1969 היא העידה בבית המשפט בשיקגו בו נשפטו הופמן ורובין על הפרות סדר.
במהלך עדותה היא החלה לשיר את שירו של פיט סיגר "Where Have All the Flowers Gone?" וננזפה על ידי התובע והשופט.
כיום מייצגת קולינס את קרן החירום הבינלאומית של האומות המאוחדות לילדים (UNICEF) ופעילה במסעות הסברה לסילוק מוקשים ברחבי העולם.
מנישואיה הראשונים לפיטר טיילור, בשנת 1958, נולד בנה היחיד, קלארק ס' טיילור.
הם התגרשו בשנת 1965. בשנת 1992 התאבד קלארק, בגיל 33, לאחר תקופה ארוכה של דיכאון ושימוש בסמים.
לאחר מותו הפכה קולינס לפעילה בהסברה למניעת התאבדות.
בשנת 1962, זמן קצר אחרי הופעת הבכורה של ג'ודי קולינס בקרנגי הול, היא חלתה בשחפת ואושפזה למשך חצי שנה בסנטוריום.
בשנות השישים הייתה קולינס בקשר רומנטי עם סטיבן סטילס (מההרכב "קרוסבי, סטילס ונאש").
לאחר פרידתה ממנו כתב עליה סטילס את השיר "Suite: Judy Blue Eyes".
בשנות השבעים סבלה קולינס מבולימיה נרבוזה, לאחר שהפסיקה לעשן בשנת 1970. "הלכתי ישר מסיגריות להפרעת אכילה", היא אמרה בשנת 1992 בריאיון לשבועון פיפל.
לא ידעתי שום דבר על בולימיה, ובייחוד לא ידעתי שזו התמכרות ושזה יחמיר.
אף על פי שהצלחתי להפסיק לעשן ורזיתי 20 ק"ג, הייתה לי הרגשה של ייאוש הולך וגובר." בספריה היא כתבה גם על שנים של התמכרות לאלכוהול, וכיצד האלכוהוליזם הזיק לחייה האישיים, לקריירה המוזיקלית שלה, ודרדר אותה לדיכאון.
לדבריה, היא ניסתה סמים שונים בשנות השישים, אבל תמיד העדיפה שתיית אלכוהול, בדיוק כפי שנהג אביה.
היא נכנסה לתוכנית שיקום בפנסילבניה בשנת 1978, ושמרה על צלילות הדעת שלה מאז, על אף האירועים הטראומטיים שחוותה, כמו התאבדות בנה היחיד, קלארק.
באפריל 1996 נישאה קולינס למעצב ופעיל פוליטי בשם לואיס נלסון.
הם חיים יחד בניו יורק.
ג'ודי קולינס זכתה בפרס גראמי, על ביצוע הפולק הטוב ביותר, לשיר "Both Sides, Now" בשנת 1968.
הביצוע התיאטרלי של קולינס לשיר "Send in the Clowns" של סטיבן זונדהיים זיכה אותו בפרס גראמי בשנת 1975.
ג'ודית "ג'ודי" ברנדה גרינהם, חברה היא שחיינית עבר בריטית, אלופה אולימפית (מלבורן 1956), אלופת אירופה (בודפשט 1958), אלופת משחקי חבר העמים הבריטי (קארדיף 1958) ושיאנית העולם במשחה ל-100 מטר גב.
32 שנים, אחרי מדליית הזהב הראשונה לבריטניה בשחייה לנשים שזכתה בה לוצי מורטון (פריז 1924).
גרינהם נולדה בהמפסטד שבלונדון לנורמן פרדריק ופלורה אדית גרינהם.
שישה חודשים לאחר שנולדה נשלח אביה לצרפת במסגרת כוחות הסיוע הבריטיים במלחמת העולם השנייה.
לאחר ששרד את הקרבות בדנקרק שבצרפת הוא נשלח למזרח התיכון וחזר לביתם כשהייתה בת 7. לאחר שחזר החל לקחת אותה לאימוני שחייה בגלאדסטון פארק שבניסדן, לונדון.
באולימפיאדת מלבורן (1956) זכתה גרינהם במדליית זהב במשחה ל-100 מטר גב בשיא עולם חדש של 1:12.9 דקות, לפני קארין קון מארצות הברית (1:12.9 דקות) ובת ארצה מרגרט אדוארדס (1:13.1 דקות).
נוסף לכך, היא סיימה במקום שמיני במשחה שליחות 4x100 מטר חופשי בתוצאה של 4:35.8 דקות, כשחיינית שנייה היא קבעה תוצאה ב"זינוק שליחות" של 1:09.0 דקות.
אלופת אירופה ואלופת חבר העמים הבריטי
במשחקי האימפריה הבריטית וחבר העמים שנערכו בקארדיף, ויילס בסוף יולי 1958 זכתה גרינהם ב-3 מדליות, 2 זהב ו-1 ארד.
מדליות זהב, במשחה ל-110 יארד גב בשיא עולם חדש של 1:11.9 דקות ובמשחה שליחות 4x110 יארד מעורב בשיא עולם חדש נוסף של 4:54.0 דקות.
מדליית ארד במשחה שליחות 4x110 מטר חופשי בתוצאה של 4:31.5 דקות.
באליפות אירופה בשחייה שנערכה בבודפשט, הונגריה בתחילת ספטמבר אותה שנה היא זכתה ב-4 מדליות, זהב, כסף ו-2 ארד.
מדליית זהב במשחה ל-100 מטר גב בתוצאה של 1:12.6 דקות, מדליית כסף במשחה שליחות 4x100 מטר חופשי בתוצאה של 4:24.2 דקות ומדליות ארד במשחה ל-100 מטר חופשי בתוצאה של 1:05.4 דקות ובמשחה שליחות 4x100 מטר מעורב בתוצאה של 4:54.3 דקות.
בגיל 20 פרשה גרינהם משחייה תחרותית ונישאה לעיתונאי פיטר רולי.
כעבור מספר שנים הם התגרשו והיא התחתנה עם מייקל רו ועברו להתגורר בקורנוול.
בשנת 1981 זכתה גרינהם להיכלל בהיכל התהילה הבינלאומי של השחייה.
בסך הכל קבעה גרינהם 5 שיאי עולם חדשים.
בשנים 1956 ו-1958 זכתה גרינהם בתואר ספורטאית השנה בבריטניה.
ג'ודי טניה מיי היא שחקנית אנגלייה, זוכת פרס השחקנית הטובה ביותר בפסטיבל קאן עבור משחקה בסרט"עולם נפרד" (1988); היא הצעירה ביותר שעשתה זאת.
נולדה בשם ג'ודי אדוארדס בקמדן טאון, לונדון שבאנגליה, לאם ממוצא צרפתי ולאב גרמני.
ב-1988 כשהייתה בת 12 הופיעה לראשונה בסרט "עולם נפרד", דרמה העוסקת באפרטהייד בדרום אפריקה.
התפקיד זיכה אותה בפרס השחקנית הטובה ביותר בפסטיבל קאן אותו חלקה עם ברברה הרשי ולינדה מבוסי.
מלבד הפוגה קצרה בעת לימודיה בוודהאם קולג', מאז הופעת הבכורה שלה היא עובדת ומופיעה ברציפות בקולנוע, בטלוויזיה ועל במת התיאטרון הבריטי.
בין תפקידיה הבולטים אפשר למנות את אליס מונרו בסרטו של מייקל מאן "המוהיקני האחרון", לאה פאפין בסרט "Sister My Sister", פלורנס באנר במיני-סדרה "מגעים אסורים" המבוססת הרומן "לגעת בקטיפה", אן בולין בעיבוד הראשון לספר "נערת בולין האחרת" ואת דמותה של סבינה שפילריין במחזה "ריפוי בדיבור" (The Talking Cure).
ב-2002 ביימה סרט קצר בשם "Spyhole".
בסדרת הטלוויזיה "דניאל דרונדה" עיבוד לרומן של ג'ורג' אליוט גילמה את דמותה של מירה לפידות.
באוגוסט 2005 הופיעה מיי בהצגה "בלקברד" מאת המחזאי דייוויד הרואר (Harrower) לצידו של רוג'ר אלאם בפסטיבל אדינבורו.
בפברואר 2006 הוצג המחזה בתיאטרון אלברי שבלונדון, לאחר מכן זכה בפרס המחזה החדש הטוב ביותר.
ב-2010 שיחקה בתפקיד הראשי במחזה "דובי הקוטב" מאת הסופר מארק האדון בתיאטרון "דונמר ויירהאוס".
מיי מככבת בסרט המתח "I, Anna" לצידם של גבריאל ביירן, שרלוט רמפלינג, אדי מארסן והונור בלקמן.
ג'ודי הולידיי הייתה שחקנית קולנוע יהודייה-אמריקאית.
זוכת פרס אוסקר לשחקנית הטובה ביותר ופרס גלובוס הזהב לשנת 1950 על תפקידה בסרט "רק אתמול נולדה".
נולדה בשם ג'ודית טובים (Judith Tuvim) בניו יורק סיטי למשפחה יהודית ממוצא רוסי.
היא גדלה בשכונת סאניסייד שבקווינס ועבדה לפני שפרצה כשחקנית ב"תיאטרון מרקורי".
החלה את דרכה כשחקנית תיאטרון זוטרית בברודוויי.
הולידיי קיבלה הזדמנות ראשונה להופיע כשחקנית קולנוע מהבמאי ג'ורג' קיוקור שליהק אותה לתפקיד קטן בסרטו "Winged Victory" ולאחר מכן לתפקיד דוריס אטינגר בסרטו "צלע האדם", עליו הייתה מועמדת הולידיי לפרס גלובוס הזהב לתפקיד משני.
הולידיי האלמונית הצליחה להפתיע את התעשייה והמבקרים בהוליווד בשנת 1950 כאשר זכתה בפרס אוסקר לשחקנית הטובה ביותר ובפרס גלובוס הזהב לתפקיד קומי/מוזיקלי על הופעתה בתור אמה "בילי" דאן בדרמה הקומית רק אתמול נולדה.
הולידיי שהופיעה בתפקיד כ-4 שנים קודם לכן בהפקת התיאטרון הצליחה לזכות בפרס האוסקר תוך כדי שהיא גוברת על כוכבות קולנוע הוליוודיות וותיקות ואהובות כמו גלוריה סוונסון, בטי דייוויס ואן בקסטר.
הולידיי המשיכה לשחק בקריירה שלה בעיקר תחת ג'ורג' קיוקור בסרטים "הסוג הנשוי" בתפקיד עליו הייתה מועמדת לפרס באפט"א לשחקנית הטובה ביותר, "זה צריך לקרות לך" לצידו של ג'ק למון, איתו שיחקה גם בקומדיה של מארק רובסון .
בשנת 1956 זכתה הולידיי בפרס טוני על הופעתה במחזה "הפעמונים מצלצלים" בתפקיד המרכזנית אלה פיטרסון, הופיעה בנוסף בקומדיה "הקאדילק המוזהבת המוצקה" בתפקיד בעלת המניות לאורה פטרידג' עליו הייתה מועמדת לפרס גלובוס זהב.
בשנת 1960 בהופעתה הקולנועית האחרונה חזרה הולידיי על תפקיד אלה פיטרסון בגרסה הקולנועית של וינסנט מינלי למחזה "הפעמונים מצלצלים", היא הועמדה על הופעתה בסרט בפעם הרביעית לגלובוס הזהב.
הולידיי הייתה אמא לבן אחד, עורך הקולנוע ג'ונתן אופנהיים מגירושייה מהמוזיקאי דייוויד אופנהיים.
לאחר שהתגרשה היא חיה עם נגן הסקסופון האגדי ג'רי מאליגן שתמך בה לאחר שחלתה במחלת סרטן השד, היא נפטרה מהמחלה ב-7 ביוני 1965 שהיא בת 43. היא נקברה ב"בית הקברות וסטצ'סטר הילס".
על שמה כוכב קולנוע בשדרת הכוכבים של הוליווד
ג'ודי פארפיט היא שחקנית תיאטרון, קולנוע וטלוויזיה אנגלייה.
ג'ודי קתרין קלייר פארפיט נולדה ב-1935 בשפילד.
לקתרין ז'וזפין ולורנס המילטון פארפיט.
היא למדה בבית הספר התיכון לבנות "נוטר דאם" בשפילד ואחר כך באקדמיה המלכותית לאמנות הדרמה.
ב-1978 השתתפה פארפיט בפרק "Saturday, Sunday, Monday" מהסדרה "לורנס אוליבייה מציג" לצידם של לורנס אוליבייה, ג'ואן פלורייט ופרנק פינלי.
ב-1981 גימה את אלינור במחזה "Passion Play" מאת פיטר ניקולס (אנ') בהפקה של הלהקה השייקספירית המלכותית.
ב-1984 שיחקה בתפקיד דידרי בסרטו של ג'ק רוזנטל "The Chain".
שני תפקידים בולטים שלה היו בסדרות הטלוויזיה "היהלום שבכתר" (1984) כמילדרד לייטון (עליו הייתה מועמדת לפרס באפט"א) וב"גאווה ודעה קדומה" (1980) בתפקיד ליידי קתרין דה ברג.
ב-1995 שיחקה בסרט "חשדות מהעבר" ("Dolores Claiborne") בה גילמה את המעסיקה השתלטנית של קתי בייטס, שנראית בהווה גוססת אבל בסדרה של פלאשבקים היא מוצגת כאישה זוהרת ותוססת.
פארפיט הופיעה בתוכניות טלוויזיה אמריקאיות.
הראשונה שבהן הייתה בסדרה "שלגיה במאה העשרים" כאמה החורגת של שלגיה, המלכה המרשעת, ליליאן "לילי" וייט.
בעלה בחיים טוני סטידמן כיכב בתפקיד אורח כסנטה קלאוס בספיישל חג המולד של העונה השנייה של הסדרה.
עוד הופיעה פארפיט בתפקידי אורח בסדרה "רצח במשיכת קולמוס" ב-1989, ובתפקיד אמה של אליזבת קורדיי (בגילומה של אלכס קינגסטון) במספר פרקים של "ER" בשנת 2002.
ב-1997 שיחקה בסרט הביוגרפי "ויילד" לצידם של סטיבן פריי, ונסה רדגרייב וג'מה ג'ונס בתפקיד ליידי מאונט-טמפל.
ב-2003 גילמה את מריה תינס בסרט "נערה עם עגיל פנינה" עליו הייתה מועמדת לפרס באפט"א כשחקנית המשנה הטובה ביותר.
ב-2004 גילמה את דמות האלמנה האמריקאית, גברת ואן סקיילר, בסרט "מוות על הנילוס", בכיכובם של דייוויד סושה, ג'יימס פוקס, פרנסס דה לה טור ודייוויד סול במסגרת סדרת "פוארו".
ב-2011 השתתפה בסדרת הדרמה "דוריט הקטנה", עיבוד לרומן מאת צ'ארלס דיקנס, בתפקיד גברת קלנאם, אימו של ארתור קלנאם (מת'יו מקפדיין), לצידם של אלן ארמסטרונג וסו ג'ונסטון.
בחג המולד 2001 גילמה תפקיד דומה לזה שב"דוריט הקטנה", הדודה צ'סטיטי, בסדרה הפרודית "בית קדרות לממכר וכאלה".
ב-2010 החלה להשתתף בסדרה "קראו למיילדת" (נכון ל-2015, משודרת העונה הרביעית), בתפקיד האחות מוניקה ג'ואן, נזירה מבוגרת הסובלת משלבים מוקדמים של דמנציה.
הנזירה היא בעלת ידע בספרות קלאסית, וציטוטים ספרותיים שלה משמשים רקע להתרחשויות.
החל מ-2013 היא מופיעה בסיטקום "קדימה, נשים" על תנועת הנשים הסופרג'יסטיות.
ב-1963 נישאה פארפיט לשחקן טוני סטידמן בהארו שבמידלסקס.
הוא נפטר ב-2001. לבני הזוג נולד בן, דייוויד.
2003 - שחקנית המשנה הטובה ביותר בסרט "נערה עם עגיל פנינה" בתפקיד מריה ת'ינס - מועמדות
1984 - השחקנית הטובה ביותר בסדרה "היהלום שבכתר" בתפקיד מילדרד לייטון - מועמדות
2009 - שחקנית המשנה הטובה ביותר בסדרת טלוויזיה על תפקידה כגברת קלנאם ב"דוריט הקטנה" - מועמדות
2009 - שחקנית המשנה הטובה ביותר בסדרת טלוויזיה על תפקידה כאחות מוניקה ג'ואן ב"קראו למיילדת" - מועמדות
ג'ודי אוקלנד ויטאקר היא שחקנית אנגלייה.
היא הופיעה לראשונה בסרט "ונוס" בשנת 2006, ומאז הופיעה בין השאר בסרט "החיים האלה" ובסדרות כמו "מראה שחורה", "טס לבית דרברוויל", "ברודצ'רץ'" ובסדרה "דוקטור הו", בה היא גילמה את הדמות הראשית.
ויטאקר נולדה בכפר סקלמנת'ורפ, מערב יורקשייר שבממלכה המאוחדת.
היא למדה בשלי קולג' .
את הכשרתה המקצועית רכשה בבית ספר גילדהול למוזיקה ודרמה, ועם סיום התואר ב-2005 זכתה במדליית זהב.
הופעת הבכורה של ויטאקר הייתה בשנת 2005 במחזה "הסערה" בתיאטרון "שייקספיר גלוב".
מאז היא מופיעה בקולנוע, בטלוויזיה, ברדיו ובתיאטרון.
ב-2007 החליפה, בהתראה של כמה שעות, את קארי מאליגן שחלתה, בתפקיד נינה בהפקת "השחף" של הרויאל קורט.
היא הופיעה במחזה לגיוס תרומות בתיאטרון אלמיידה.
התפקיד הגדול הראשון שלה בקולנוע היה כשגילמה את ג'סי / ונוס בסרט "ונוס".
ב-2008 השתתפה בעיבוד לרדיו של "Blinded by the Sun" מאת סטיבן פוליאקוף, וגילמה את לידיה בנט בדרמה "Unseen Austen" מאת ג'ודית פרנץ'.
ב-2009 הופיעה בסרט "Ollie Kepler's Expanding Purple World", בדרמה של ה-BBC2 "חתונה מלכותית" ובסרט הקצר "Wish 143", שהיה מועמד בטקס פרסי אוסקר ה-83 לפרס הסרט הלייב אקשן הקצר הטוב ביותר.
ב-2010 שיחקה ויטאקר בסרט "The Kid" והשתתפה בסדרה "Accused" של BBC1. ב-2009 הופיעה בקומדיית הפשע האירית "Perrier's Bounty".
ב-2011 גילמה את הדמות ויו בעיבוד של ה-BBC לספר "משמרת לילה" מאת שרה ווטרס, וכן שיחקה בסרט הפולחן "השכונה VS חייזרים".
ב-2012 כיכבה בסרט המוזיקלי-קומי-דרמטי "Good Vibrations".
ב-16 ביולי 2017 הוכרז כי ויטאקר תגלם את התגלמותו ה-13 של הדוקטור בסדרת הטלוויזיה דוקטור הו.
ויטאקר כיכבה בשלוש עונות של סדרת הדרמה "ברודצ'רץ'", במיני-סדרת ריגול בשם "The Assets", ובדרמה הרפואית "בידיים טובות" של BBC One.
בשנת 2008 נישאה ויטאקר לשחקן האמריקאי כריסטיאן קונטרראס.
באפריל 2015 נולד לזוג בן.
שנה מחזה שם באנגלית תפקיד הערות 2005 סערה The Storm אמפליסקה מאת אלכסנדר ניקולאייביץ' אוסטרובסקישייקספיר גלוב 2006 Enemies נדיה תיאטרון אלמיידה 2007 A Gaggle of Saints סו טרפלגר סטודיוס 2007 Awake and Sing!
הני תיאטרון אלמיידה 2012 אנטיגונה Antigone אנטיגונה התיאטרון הלאומי
ג'ודי פלין היא שחקנית אנגלייה.
תפקידה הידוע ביותר הוא בדמות המזכירה בסיטקום "האימפריה של בריטאס".
תפקידים ידועים נוספים של הם בדמות מאדג' האוול בסדרת הדרמה "בית אליוט", ובדמות ואל בשני פרקים בסדרה הקומית "נשות המזנון" של ויקטוריה ווד.
בשנים 1989 עד 1993 שיחקה בתפקיד טרייסי דאגן בסדרת הרדיו "The Blackburn Files" של ה-BBC.
אורסטס ג'ודי מיקס השני הוא שחקן כדורסל אמריקאי המשחק בעמדת הקלע.
במהלך לימודיו במכללה, שיחק מיקס במדיה של אוניברסיטת קנטקי.
בינואר 2009, הוא זכה להכרה לאומית לאחר ששבר את שיא האוניברסיטה למספר נקודות במשחק בודד, עם 54 נקודות נגד טנסי.
באותו משחק, הוא שבר את השיא של האוניברסיטה לשלשות במשחק בודד, לאחר שקלע 10 שלשות.
מיקס למד בתיכון נורקרוס (Norcross), שאותו הוא הוביל לאליפות מדינת ג'ורג'יה הראשונה בתולדותיו ב-2006 תחת המאמן אדי מרטין.
במהלך שנת לימודיו האחרונה בתיכון, מיקס קלע בממוצע 23.6 נקודות למשחק במהלך העונה הרגילה ו-28.3 נקודות למשחק במהלך הפלייאוף.
הוא נבחר לשחקן העונה של "Atlanta Journal-Constitution", של "Gwinnett Daily Post" ושל "Atlanta Tipoff Club Metro" בשנת 2006. השתתף במשחק האולסטאר של תיכוני ג'ורג'יה והוביל את קבוצת הצפון לניצחון הראשון שלה למעלה משלוש שנים.
כמו כן, הוא נבחר למשחק האולסטאר של דרבי קלאסיק 2006, שבו שיחק ב-15 באפריל 2006 לצד רבים מחבריו לקבוצה לעתיד בקנטקי, מול שחקני לואיוויל לעתיד.
מיקס הופיע לראשונה במדי קנטקי ב-2 בנובמבר 2006 במשחק ראווה נגד לינדסי וילסון קולג' ברופ ארנה כשהוא עולה מהספסל.
הוא סיים את המשחק עם 17 נקודות, 4 ריבאונדים ו-5 אסיסטים.
בניצחון קנטקי מול לואיוויל ב-16 בדצמבר 2006 קלע 18 נקודות, ובסופו אף נבחר לשחקן המשחק של CBS/שברולט.
הוא נבחר לפרשמן השבוע של ה-SEC שלוש פעמים במהלך עונתו הראשונה כשחקן מכללות, ונבחר פה-אחד לחבר נבחרת הפרשמנים של העונה ב-SEC.
כמו כן היה אחד הפרשמנים הטובים ביותר בארצות הברית, ונבחר על ידי בוחרי Collegeinsider.com (מאמני מכללות וסקאוטים) לקבוצת הפרשמנים של העונה מכל מכללות המדינה.
הציפיות היו רבות כאשר מיקס החל את עונתו השנייה, ונראה היה כי הוא הולך לשחק בהתאם לציפיות אלו לאחר שקלע 34 נקודות במשחק ראווה נגד מכללת פיקוויל (Pikeville).
עם זאת, פציעה הגבילה אותו ל-11 משחקים באותה עונה.
ב-2 באפריל, הוכרז מיקס כסובל מבקע ספורטאים (Athletic pubalgia).
ב-15 בנובמבר 2008, במהלך משחק פתיחת העונה נגד המכון הצבאי של וירג'יניה, קלע מיקס 39 נקודות, אבל הוויילדקאטס הפסידו 111-103. ב-28 בנובמבר, קלע מיקס 37 נקודות בטורניר פינדלי בלאס וגאס נגד אוניברסיטת המדינה של קנזס.
קנטקי זכתה בסופו של דבר באליפות הטורניר.
מיקס קלע במחצית הראשונה של משחק זה יותר נקודות מאשר כל קנזס.
ב-20 בדצמבר, קלע שיא קריירה של 46 נקודות נגד אוניברסיטת המדינה האפלאצ'ית.
במשחק זה השווה מיקס שיא של שחקן קנטקי לשעבר, טוני דלק, בשיא השלשות במשחק, עם 9. הוא קבע שיא למספר הנקודות הגבוה ביותר שקלע שחקן אוניברסיטת קנטקי בפרידום הול עם 46. יומיים לאחר מכן קלע 32 נקודות ב-28 דקות בלבד נגד אוניברסיטת המדינה של טנסי.
ב-13 בינואר 2009 שבר מיקס את שיא הנקודות למשחק בודד של קנטקי (שבו החזיק לפני כן דן איסל) כשקלע 54 נקודות בניצחון 90-72 נגד טנסי.
באותו משחק הוא גם שבר את שיאו המשותף עם טוני דלק לשלשות במשחק, לאחר שקלע 10 מתוך 15 ניסיונות מקו השלוש והוסיף 14 מ-14 מקו העונשין.
ב-11 בפברואר 2009 קלע מיקס שלשת ניצחון עם 4.7 שניות לסיום נגד אוניברסיטת פלורידה.
מיקס קלע 45 נקודות ב-14 בפברואר, מול קבוצתה של אוניברסיטת ארקנסו; זהו מספר הנקודות הרב ביותר שנקלע אי-פעם במשחק בבאד וולטון ארנה.
מיקס גם שבר את שיא השלשות בעונה עבור אוניברסיטת קנטקי, עם 117 שלשות שקלע במהלכה של עונה זו.
מיקס וחברו לקבוצה פטריק פטרסון היו בין הזוגות המצליחים ביותר במדי אוניברסיטת קנטקי מאז ימיהם של דן איסל ומייק פראט בתחילת שנות ה-70.
מיקס נבחר פה אחד לחמישייה הראשונה של ה-SEC במהלך העונה וכן לשחקן השנה במחוז הרביעי (District IV) של אגודת כתבי הכדורסל (USBWA).
ברמה הארצית, נבחר מיקס לחמישיית העונה השנייה על ידי Associated Press, על ידי USBWA, על ידי האיגוד הלאומי של מאמני כדורסל (NABC), ועל ידי Sporting News.
ב-10 במאי 2014 חזר מיקס לרופ ארנה בלקסינגטון שבקנטקי, על מנת לקבל תואר בשיווק עסקי.
מאז נבחר בדראפט על ידי מילווקי באקס בשנת 2009, למד מיקס במהלך הפגרה קורסים באוניברסיטת קנטקי.
כשקיבל את הדיפלומה שלו אמר מיקס: "אינך יכול לדעת כמה זמן תימשך הקריירה שלך.
מרגע שיש לך תואר, הוא שלך לתמיד".
ב-7 באפריל 2009 הכריז מיקס שהוא מתמודד בדראפט ה-NBA לשנת 2009 וכי בכוונתו שלא לשכור סוכן.
בכך השאיר על השולחן את אפשרות החזרה לקנטקי לעונה הבאה.
ב-28 במאי התייחס מיקס לרצון שלו להיבחר בסיבובו הראשון של הדראפט, ואמר כי "אם אני לא בסיבוב הראשון, אז אני חוזר לבית הספר".
ב-15 ביוני 2009 החליט מיקס להישאר בדראפט ולוותר על השנה האחרונה שלה היה זכאי בקנטקי.
במהלך הדראפט עצמו ב-25 ביוני, נבחר מיקס במקום ה-41 בסך הכל על ידי מילווקי באקס.
מיקס, שלפניו ברוטציה היו גארדים רבים, נאבק על זמן המשחק שלו במילווקי.
ב-18 בפברואר 2010 הועבר מיקס בטייד לפילדלפיה 76' לצד פרנסיסקו אלסון בתמורה לפרימוז ברזץ' ולרויאל אייבי.
מיקס סיים את עונת הרוקי שלו בלי לפתוח אף במשחק בודד; הוא לא הצליח להרוויח יותר דקות משחק ברוטציה של מאמן הסיקסרס דאז אדי ג'ורדן מאשר קיבל במילווקי.
מיקס, כשהוא מתחיל את השנה השנייה שלו, היה צפוי לשחק תפקיד מוגבל מאחורי אוון טרנר, הבחירה השנייה בדראפט, ומאחורי לו ויליאמס, שחקן החמישייה של הקבוצה בעונה הקודמת.
עם זאת, במהלך העונה בחר בו המאמן דאג קולינס לקלע הפותח, ולו ויליאמס החל לשחק בתוך השחקן השישי של הקבוצה, העולה מן הספסל.
במשחק השני בלבד שבו פתח עבור הסיקסרס, קלע מיקס 26 נקודות (20 מתוכן ברבע הראשון), קלע 9–16 מהשדה, מתוכם 7–10 מטווח השלוש (6–7 במהלכו של הרבע הראשון של המשחק).
מיקס המשיך להיות הקלע הפותח של פילדלפיה גם בעונת 2011/2012, אבל איבד דקות לאוון טרנר ככל שהוא השתפר.
ב-27 במרץ 2012 קלע מיקס 31 נקודות, שיא קריירה חדש.
ב-13 באוגוסט 2012, חתם מיקס על חוזה לשנתיים בלוס אנג'לס לייקרס.
ב-30 בנובמבר, הוא קלע 21 נקודות, מתוכן שבע שלשות (שיא קריירה עד אז) בניצחון 122-103 מול דנבר נאגטס.
ב-9 במרץ 2014 קלע מיקס שיא קריירה חדש לנקודות במשחק של 42 נקודות, כאשר לוס אנג'לס ניצחה את אוקלהומה סיטי ת'אנדר 114-110.
ב-14 ביולי 2014 חתם מיקס על חוזה לשלוש שנים, $19.5 מיליון עם דטרויט פיסטונס.
לאחר שפספס את 22 המשחקים שפתחו את עונת 2014-15 עם פציעה בגב התחתון, שיחק מיקס לראשונה במדי הפיסטונס ב-12 בדצמבר 2014, קלע 12 נקודות מהספסל ב-22 דקות ועזר לדטרויט לסיים רצף של 13 הפסדים עם ניצחון 105-103 על פיניקס סאנס.
ב-30 בדצמבר קלע 34 נקודות, מתוכן תשע שלשות (שיא אישי) בניצחון 109-86 מול אורלנדו.
שלשה אחת הפרידה בינו ל-10 שלשות, שיא המועדון של ג'ו דיומרס לשלשות במשחק בודד.
ב-30 באוקטובר 2015 הושבת מיקס למשך 12 עד 16 שבועות לאחר שעבר הליך כירורגי כדי לתקן שבר בעצם המסרק החמישית שלו ברגל ימין.
ב-13 באפריל 2016 חזר מיקס לשחק, במשחק סוף העונה נגד קליבלנד; הוא קלע 20 נקודות ב-26 דקות.
ב-29 ביוני 2016 הועבר מיקס בטרייד לאורלנדו מג'יק בתמורה לבחירת סיבוב שני מוגנת עתידית.
ב-19 ביולי 2016, הוא עבר ניתוח כדי לייצב את עצם המסרק החמישית ברגלו הימנית.
ב-19 בספטמבר 2016 הייתה ההערכה כי הוא ישוב לשחק בנובמבר.
הוא עשה את הופעת הבכורה שלו כשחקן המג'יק ב-2 בדצמבר 2016, לאחר שהפציעה ברגל מנעה ממנו את המשחק ב-19 המשחקים הראשונים של העונה.
הוא סיים עם 10 נקודות ושלוש חטיפות ב-17 דקות נגד פילדלפיה 76'.
ב-2 בינואר 2017 קלע שיא עונתי של 23 נקודות בניצחון 115-103 על ניו-יורק ניקס.
ב-19 בינואר 2017, הושבת למשך ארבעה עד שישה שבועות לאחר שהתגלה נקע באגודל ידו החזקה.
בבדיקת MRI נחשפו למיקס שתי רצועות נקועות באגודל הימני.
הוא עבר ניתוח באגודל חמישה ימים מאוחר יותר.
הוא חזר למשחק ב-20 במרץ 2017, במשחק נגד פילדלפיה 76' לאחר שנעדר מ-26 משחקים.
ב-12 ביולי 2017 חתם מיקס על חוזה בוושינגטון ויזארדס.
ב-13 באפריל 2018 הושעה ללא שכר למשך 25 משחקים על הפרת את תנאי תוכנית האנטי-סמים של ה-NBA ושל אגודת השחקנים שלה.
ב-15 באוקטובר 2018 הועבר מיקס בטרייד, לצד בחירת דראפט עתידית בסיבוב השני וסכום כספי, ולמילווקי באקס, תמורת בחירת דראפט עתידית בסיבוב השני.
השעייתו של מיקס הסתיימה ב-24 בנובמבר, והבאקס ניפו אותו מסגלם ביום שלאחר מכן.
בפברואר 2019 חתם על חוזה ל-10 ימים בטורונטו ראפטורס.
ב-26 במרץ חתם בקבוצה על חוזה עד לסיום העונה.
בסיום עונת זכה עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2.
מיקס הוא מומחה התקפי המצטיין בקליעת שלשות, במיוחד במהלכן של התקפות מעבר (transition).
הוא מעט קטן מידות לשחקן בעמדת הקלע, אך נחשב לשחקן הגנה סולידי.
ג'ודי טרנר-סמית' היא דוגמנית ושחקנית אנגלייה, שהתפרסמה מתפקידה בתור אזימה קאנדי בסדרת הטלוויזיה "הספינה האחרונה".
טרנר-סמית' נולדה בפיטרבורו להורים ג'מייקנים; היא היחידה מבין אחיה שלא נולדה בג'מייקה.
לאחר שהוריה התגרשו היא עברה לארצות הברית עם אמה.
היא בוגרת בית הספר התיכון גייתרסבורג בגית'רסבורג, מרילנד, טרנר-סמית' סיימה את לימודיה באוניברסיטת פיטסבורג בשנת 2008. היא גרה בלוס אנג'לס מאז 2009.
טרנר-סמית' עבדה כבנקאית בפיטסבורג, פנסילבניה, עד שחבר משותף הציג אותה בפני המוזיקאי פארל ויליאמס לאחר קונצרט של NERD.
היא סיפרה לו שהיא רוצה להיות סופרת, הוא שכנע אותה להפוך לנסות את מזלה בדוגמנות ולעבור ללוס אנג'לס.
בשנת 2013, הופיעה לראשונה, כסירנה בסדרת הטלוויזיה "דם אמיתי", מה שהוביל לתפקידים קטנים בסרטים ובקליפים בין השנים 2013 ל-2017. במהלך תקופה זו, אזכוריה בתפקידי המשחק היו בשם הבמה ג'ודי סמית'.
בשנת 2016, היא הופיעה בקליפ של "Pillowtalk" של זאין מאליק.
טרנר-סמית' שיחקה בסדרת הטלוויזיה של רשת TNT, "הספינה האחרונה".
לאחר מכן שיחקה בהפקת נטפליקס בסדרה "נייטפלייר".
היא החלה לככב בתפקיד ג'וזי בסדרת הטלוויזיה "ג'ט" שהוקרנה לראשונה ביוני 2019. וכיכבה בסרט הקולנוע "קווין אנד סלים" 2019, מול דניאל קלויה.
באוקטובר 2020 פורסם כי טרנר-סמית' תגלם את אן בולין בסדרת דרמה בת שלושה חלקים, שתתאר את החודשים האחרונים לחייה של בולין.
בשנת 2021 שיחקה במותחן הבלשי של הבמאי האיטלקי סטפאנו סולימה "ללא חרטה", המבוסס על הספר באותו השם מאת טום קלנסי.
בשנת 2026 היא הופיעה בקליפ לשיר "Opalite" מאת הזמרת-יוצרת האמריקאית טיילור סוויפט, לאחר שהשתיים הופיעו יחד בתוכנית האירוח של גרהם נורטון.
טרנר-סמית' מנהלת מערכת יחסים עם השחקן ג'ושוע ג'קסון מאז אוקטובר 2018. הם התחתנו בדצמבר 2019, ובתם נולדה באפריל 2020.
שנה סרטתפקיד הערות 2016 דוגמניות ושדים העוזרת של רוברטה הופמן 2017 החיים חמוצים בוורלי יחסים פתוחים אישה פסלונית 2019 קווין אנד סלים קווין 2021 ללא חרטה קארן גריר אחרי יאנג קירה2022רעש לבןויני ריצ'רדסדרך השקריםאלישה "אלי" ג'יימס2023תעלומת רצח 2הרוזנת סקו2025טרון: ארסאתנהA Big Bold Beautiful Journey
שנה שיר אמןתפקיד סימוכין 2009 "הולך על הירח" דה-דרים, קניה וסט 2013 "שיר מגניב מס' 2" MGMT "" דבנדרה בנהארט 2014 "Dear Daimond" הישג של בלקסטאר.
2016"Pillowtalk" זאין מאליק"Make Me Cry" נואה סיירוס ולבירינט2026"Opalite"טיילור סוויפטמדריכת ספורט
ג'וזף לסטר "ג'ודי" פאוול ג'וניור היה דובר הבית הלבן בתקופת נשיאותו של ג'ימי קרטר.
ג'וזף פאוול ג'וניור נולד בקורדלה, ג'ורג'יה ב-30 בספטמבר 1943. פאוול גדל בחווה בוינה, ג'ורג'יה , 56 קילומטרים ממזרח לעיירת הולדתו של ג'ימי קרטר - פליינס .
הוא החל ללמוד בשנת 1961 באקדמיית חיל האוויר של ארצות הברית, אך גורש כעבור שלוש שנים בגלל שנתפס מרמה בבחינת היסטוריה.
לאחר שסיים את התואר הראשון באוניברסיטת ג'ורג'יה ב-1966, פאוול נרשם ללימודי דוקטורט במדע המדינה באוניברסיטת אמורי.
הוא סיים את לימודי התואר שני בענף ועזב את הלימודים.
בשנת 1968 בהיותו באוניברסיטת אמורי, הוא שלח מאמר שכתב על פופוליזם דרומי לג'ימי קרטר שבאותה תקופה התמודד על תפקיד מושל ג'ורג'יה.
לאחר מכן החל לעבוד עבור קרטר; שעתיד להיות נשיא ארצות הברית.
העבודה הראשונה של פאוול עבור קרטר הייתה כגופר בהתנדבות וכנהג במהלך עצירות קמפיין הבחירות של קרטר בג'ורג'יה.
לאחר מכן הפך פאוול לחברו הקרוב של קרטר ושימש כדובר שלו.
פאוול עזב בסופו של דבר את אוניברסיטת אמורי באמצע הלימודים כדי לעבוד במשרה מלאה עבור קרטר.
במהלך קמפיין הנשיאות הראשון של קרטר בשנת 1976, פאוול נודע בזכות האנרגיה שלו ובזכות מקרים בהם היה מחייג לעיתונאים מטלפונים ציבוריים בצידי הדרך.
לקראת הבחירות לנשיאות בשנת 1976, מגזין טיים חזה כי במידה וקרטר ייבחר ישמש פאוול "בתפקיד כפול, כיועץ וכדובר" ויהפוך לאחד מדוברי הבית הלבן החזקים והמשפיעים ביותר בהיסטוריה של הבית הלבן בשל מערכת היחסים הקרובה כל כך שלו עם קרטר.
לאחר בחירתו של קרטר לנשיא, תואר פאוול כחבר ב"מאפיה של ג'ורג'יה"; קבוצה של עוזרים קרובים מג'ורג'יה שעברה לשמש בתפקידים הבכירים בממשל קרטר בלי שהיו מנוסים בפוליטיקה הארצית.
פאוול וראש הסגל של הבית הלבן, המילטון ג'ורדן , הופיעו בשנת 1977 כקריקטורות של הקריקטוריסט דייוויד לוין על שער המגזין טיים וכ"ילדי הפלא" של קרטר על שער מגזין ה"רולינג סטון".
פאוול שימש כדובר הבית הלבן עד שנת 1981, במשך כל כהונתו של קרטר כנשיא.
בשנת 1990 הוא השתתף במיני-סדרה התיעודית של קן ברנס ב-PBS "מלחמת האזרחים" כמדבב.
הוא השאיל את קולו המיוחד לדמויות צבא הקונפדרציה במלחמת האזרחים האמריקנית, בעיקר הגנרלים תומאס ג'ונתן ג'קסון וג'ון בי גורדון .
בשנת 1991 הקים פאוול ביחד עם שילה טייט, הדוברת לשעבר של הגברת הראשונה של ארצות הברית, ננסי רייגן, את "פאוול טייט", חברת יחסי ציבור שבסיסה בוושינגטון די.
פאוול שימש כמנכ"ל החברה עד למותו הפתאומי ב-14 בספטמבר 2009, מהתקף לב בביתו בחוף המזרחי במרילנד.
ג'ודי בראונלו הייס הוא פוליטיקאי וכומר אמריקאי, שכיהן כחבר בית הנבחרים של ארצות הברית מטעם מחוז הקונגרס העשירי של מדינת ג'ורג'יה בשנים 2023-2015.
הוא בעל תואר ראשון ממכללת אסברי השוכנת בווילמור שבקנטקי, תואר מוסמך אוניברסיטה מהסמינר לכמרים בסמינר התאולוגי הבפטיסטי הדרום-מערבי בפורט וורת' שבטקסס, ותואר דוקטור בכמרות מהמכללה והסמינר ע"ש לוות'ר רייס באטלנטה.
הייס היה כומר בכיר בכנסייה הבפטיסטית על העיירה בית-לחם (Bethlehem) עד אפריל 2010. בנוסף, הוא היה סגן נשיא ראשון של הוועידה הבפטיסטית בג'ורג'יה בשנים 2004–2005, ופרופסור להטפה בסמינר ע"ש לות'ר רייס.
כמו כן, היה כומר במספר כנסיות במדינת ג'ורג'יה.
במהלך מחלוקת ציבורית בין מחוז בארו לאיגוד האמריקאי לחירויות אזרחיות, אשר חגה סביב הצגתן הפומבית של עשרת הדיברות בבית משפט מחוזי, התבקש הייס על ידי תחנת רדיו מקומית לספק עדכונים שבועיים ולעסוק בנושאים שונים אחרים.
מאותה תוכנית שבועית נוצרה תוכנית יומית חדשה בשם "תנו לחירות לצלצל" (Let Freedom Ring).
התוכנית הושמעה בכ-400 תחנות רדיו שונות והתמקדה בנושאים גדון חירות חוקתית, מוסרית וחופש דת.
בבחירות 2010 התמודד הייס ללא הצלחה למועמדות המפלגה הרפובליקנית לייצוג מחוז הקונגרס השביעי של ג'ורג'יה בבית הנבחרים של ארצות הברית.
בבחירות 2014 החליט להתמודד בשנית לבית הנבחרים, אך הפעם במחוז הקונגרס העשירי של המדינה.
נציג המחוז המכהן, פול ברון, החליט להתמודד לסנאט של ארצות הברית במקום לתקופה נוספת בבית הנבחרים.
לאחר שזכה במועמדות הרפובליקנית בסיבוב שני מכריע לבחירות המקדימות, הייס נבחר אל הקונגרס ה-114 של ארצות הברית.
מאז נבחר הייס אחת לשנתיים לתקופות כהונה נוספות.
הוא מתנגד לנישואים של בני-זוג מאותו המין, וטען שהומוסקסואליות שווה לאלכוהוליזם.
הוא גם מתנגד להפלות, וטען שהתומכים בהפלה "גרועים יותר מאדולף היטלר".
ב-22 במרץ 2021 הכריז הייס כי יתמודד נגד עמיתו הרפובליקני בראד רפנספרגר, מזכיר המדינה של ג'ורג'יה, בבחירות לתפקיד מזכיר המדינה ב-2022. רפנספרגר סירב לערער על תוצאות הבחירות לנשיאות ארצות הברית 2020 בג'ורג'יה לאחר וחרף הלחץ שהפעילו עליו הנשיא טראמפ ובני בריתו הרפובליקנים, בהם הייס עצמו, באמתלת טענות כוזבות ומופרכות.
מיד לאחר ההכרזה של הייס על התמודדותו, הביע טראמפ תמיכה רשמית במועמדותו.
במהלך מסע הבחירות שלו המשיך הייס לטעון טענות כוזבות רבות לגבי בחירות 2020. ב-24 במאי 2022 הפסיד הייס בבחירות המקדימות לרפנספרגר, שגרף די קולות כדי להימנע מסיבוב שני.
בכך נותר הייס קירח מכאן ומכאן – גם הפסיד את מועמדות מפלגתו לתפקיד מזכיר המדינה וגם את מושבו בבית הנבחרים האמריקאי.
ג'וּדי מאי צ'ו היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-28 של מדינת קליפורניה.
בראשית דרכה ייצגה את מחוז הקונגרס ה-32 בשנים 2009–2013, ואת מחוז הקונגרס ה-27 בשנים 2013–2023. צ'ו היא האישה הראשונה ממוצא סיני שנבחרה אל הקונגרס של ארצות הברית.
צ'ו נולדה בשנת 1953 בלוס אנג'לס.
אביה, ג'ודסון צ'ו, היה חייל משוחרר שלחם במלחמת העולם השנייה ושנולד בקליפורניה, בעוד אמה הייתה כלת מלחמה שבמקור חיה בג'יאנגמן (Jiangmen) שבגואנגדונג.
צ'ו גדלה בלוס אנג'לס, ליד רחוב 62 ושדרת נורמנדי.
זאת עד שנות נעוריה המוקדמות, עת עברה משפחתה אל אזור מפרץ סן פרנסיסקו.
בשנת 1974 השלימה צ'ו באוניברסיטת קליפורניה בלוס אנג'לס לימודי תואר ראשון במתמטיקה, וב-1979 קיבלה תואר דוקטור לפילוסופיה בפסיכולוגיה לאחר שלמדה בקמפוס של אוניברסיטת ארילאנט הבין-לאומית בלוס אנג'לס.
במשך 20 שנה לימדה צ'ו פסיכולוגיה במחוז המכללות הקהילתיות של לוס אנג'לס, מתוכן 13 שנים כמורה במכללת מזרח לוס אנג'לס.
בשנת 1985 מילאה את תפקידה הציבורי הראשון, כחברת מועצה באיגוד בתי הספר של מחוז גארווי.
ב-1988 נבחרה אל מועצת העירייה במונטריי פארק, עיר השוכנת בעמק סן גבריאל.
כעבור שנה נבחרה לראשת העיר, ומילאה שלוש תקופות כהונה כראשת העיר.
בבחירות האמצע של 1994 התמודדה צ'ו למושב באספה המדינתית של קליפורניה, הבית התחתון בבית המחוקקים של קליפורניה, אך הפסידה בבחירות המקדימות של המפלגה הדמוקרטית.
ב-1998 התמודדה שוב, אך הפסידה פעם נוספת בשלב הבחירות המקדימות.
ב-15 במאי 2001 נבחרה אל האספה המדינתית, לאחר בחירות מיוחדות למילוי מקומה של גלוריה רומרו, אשר נבחרה אל הסנאט של קליפורניה.
בבחירות 2002 נבחרה לתקופת מלאה, וב-2004 נבחרה מחדש.
צ'ו, שלא יכלה להתמודד לתקופת כהונה שלישית בעקבות הגבלת כהונה, נבחרה לנציגת מחוז הבחירה הרביעי במועצת השוויון של קליפורניה, בו נכלל רוב מחוז לוס אנג'לס.
במהלך 2009 נערכו במחוז הקונגרס ה-32 של קליפורניה בחירות מיוחדות אל בית הנבחרים של ארצות הברית.
נציגת המחוז המכהנת, הילדה סוליס, מונתה בידי ברק אובמה למזכירת העבודה של ארצות הברית.
צ'ו אמנם הובילה ביום הבחירות המיוחדות שהתקיים ב-19 במאי, אך בשל ריבוי המתמודדים בבחירות המקדימות (שמונה דמוקרטים וארבעה רפובליקנים) היא גרפה רק 32% מהקולות, פחות מרף 50 האחוזים משנדרשו כדי להימנע מסיבוב שני.
בסיבוב זה גברה ברוב של 62% על בטי צ'ו, בת דודתה ומועמדת המפלגה הרפובליקנית.
ביוני 2011 פתחה ועדת האתיקה של בית הנבחרים בחקירה פרלמנטרית לאחר שקיבלה מידע המצביע על כך ששניים מעוזריה הבכירים של צ'ו הנחו את הסגל שלה לערוך תעמולת בחירות בשעות העבודה הרגילות שלהם.
במהלך החקירה נמצא כי צ'ו שלחה שני אימיילים לסגל שלה והנחתה אותם כיצד להגיב לחקירה של הוועדה.
בעוד שהוועדה לא מצאה ראיות התומכות בכך שצ'ו הייתה מודעת למעשי הסגל, ומצאו כי הודעות האימייל מהוות פעולות ששיבשו מהלכי חקירה, וב-11 בדצמבר 2014 צ'ו ננזפה רשמית על ידי ועדת האתיקה על שהפריעה לחקירה שערכו במשרדה.
ב-18 ביוני 2012 העביר בית הנבחרים של ארצות הברית החלטה שהוצגה על ידי צ'ו, המביעה באופן רשמי את צערו של בית הנבחרים על חוק הדרת הסינים משנת 1882, בו הוגבלה ההגירה לארצות הברית מסין ונשללו חירויות אזרחיות בסיסיות מאמריקאים-סינים בשל מוצאם האתני.
הייתה זו הפעם הרביעית בלבד בה התנצל הקונגרס בפני קבוצה אתנית כלשהי.
ב-2015 פרסם אתר החדשות The Intercept תחקיר של עלי גריב ואלי קליפטון, שנעזרו בחלק מעבודתם בתחקירנית העצמאית ג'ואן סטוקר, בו נטען כי צ'ו קיבלה 11,150 דולר אמריקני ממוג'אהדין ח'לק בין ינואר 2009 לספטמבר 2012, בשעה שמוג'אהדין ח'לק הוגדר על ידי ארצות הברית כארגון טרור.
ג'ודי יאנג (במקור רובין, באנגלית: Judith Young; 15 בספטמבר 1952 – 23 במאי 2014) הייתה אסטרונומית אמריקאית, פיזיקאית ומחנכת.
הייתה אחת מבין החוקרות המובילות ביותר בתצפיות מולקולריות אקסטרגלקטיות.
ג'ודי נולדה בוושינגטון הבירה, לאסטרונומית ורה רובין (שהוכיחה את קיומו של חומר אפל) והביופיזיקאי המתמטי רוברט ג'ושוע רובין.
בצעירותה, לא התעניינה יאנג בחקר החלל, ואף העדיפה כימיה וביוכימיה על פניו, אך כאשר למדה בשיעור אסטרונומיה על חורים שחורים, היא ידעה כי זהו הנושא בו תעסוק כשתגדל.
על אף הערך הנושא שמה של אמהּ בקרב עולם המדע, יאנג לא נתנה לתת לעובדה זו להשפיע עליה בניסיונה לתרום בדרכה שלה.
היא הייתה נשואה למייקל יאנג בין השנים 1975 - 1990 ואם ללורה, בתה.
ג'ודי יאנג קיבלה את התואר הראשון באמנות שלה באסטרונומיה מאוניברסיטת הרווארד לאחר שאת לימודיה סיימה בהצטיינות.
היא קיבלה תואר שני ותואר דוקטור בפיזיקה מאוניברסיטת מינסוטה.
יאנג החלה כעמיתת מחקר פוסט-דוקטורט במצפה הכוכבים לרדיו האסטרונומיה של Five College באוניברסיטת Umass בשנת 1979. בשיתוף פעולה עם ניק זי סקוויל במחקר שמדד את תכולת הפחמן החד-חמצני ותכולת הגז הקר בגלקסיות, הם גילו שהתפלגות האור והגז פרופורציונלית בגלקסיות.
יאנג זכתה בפרס אנני ג'יי קנון על עבודה זו בשנת 1982 על ידי האגודה האמריקנית לאסטרונומיה, בשל מחקר מבטיח של חוקרת אסטרונומית צעירה.
יאנג הפכה לעוזרת פרופסור אורחת באוניברסיטת מסצ'וסטס אמהרסט בין השנים 82–1982.
בשנת 1986,זכתה יאנג בפרס מריה גופרט-מאייר על ידי האגודה הפיזיקלית אמריקאית, מאוחר יותר באותה שנה הוענקה לה מלגת מחקר סלואן לשלוש שנים.
בשנת 1989 הועלתה יאנג לדרג פרופסור חבר עם כהונה.
כתוצאה מכך בשנת 1991 הייתה עמיתת טלסקופ של ג'יימס קלקר מקסוול באוניברסיטת הוואי.
שנתיים לאחר מכן קודמה לפרופסור מן המניין, תפקיד אותו מילאה עד סוף חייה.
סך הכל, היא פרסמה בחייה מעל ל-130 מאמרים, חינכה חמישה מועמדים לדוקטורט ופיקחה על חמישה עשר פרויקטים של מחקר לתואר ראשון.
יאנג אף זכתה לשבחים על עבודתה מהאסטרונום ניק סקוויל, שאמר עליה: "המחקר הגלקטי החלוצי שלה כולל את אחד מהמיפויים הראשונים של פליטות פחמן דו-חמצני בגלקסיות, והסקרים הנרחבים ביותר על יצירת גז מולקולרי וכוכבים בגלקסיות הסמוכות" .
בעוד יאנג הוכרה לאומית בזכות מחקריה על היווצרות הכוכבים, היא התפרסמה בעיקר בזכות פרויקט גלגל השמש (Sunwheel ) שלה.
גלגל השמש הוא לוח שנה סולארי המורכב מאבנים גדולות (גודל אבן ממוצעת עומד על 2.5-3 מטרים).
האבנים עומדות בקנה אחד עם השמש הזורחת והשוקעת במהלך נקודות היפוך ונקודות שוויון.
יאנג החלה לבנות את גלגל השמש בשנת 1997 מאחורי אצטדיון הכדורגל בקמפוס (UMass-Amherst ) ובמשך יותר מ -15 שנה הובילה בו התכנסויות על מנת לצפות בזריחה ובשקיעה העונתיות באתר.
מטרותיה של יאנג אשר התממשו לאחר בניית המעגל היו לחלוק את הידע והתשוקה שלה עם תלמידים, ולתת פרספקטיבה לקשרים בין שמיים לארץ למבקרים באתר (יותר מ -8,000 מבקרים בסך הכל).
בשנת 2000 הכיר הקמפוס בעבודתה בפרס ההסברה האקדמית הנכבדה .
יאנג הייתה חברה באגודה האסטרונומית האמריקאית, האיגוד האסטרונומי הבינלאומי, האגודה הפיזיקלית האמריקאית, האגודה למען נשים במדע, ובאגודת שעון השמש בצפון אמריקה .
בשנת 2006 אובחנה יאנג כחולה במיאלומה נפוצה, אותו סרטן אשר גבה את חיי אביה.
עם גדילתם של אתגריה הבריאותיים, המשיכה יאנג במשך שנים רבות להתמסר להוראה ולשיתוף התובנות שלה.
בבלוג שלה, "לחיות בשמחה עם מה שיש" (Living Joyfully With What Is), משתפת יאנג במחשבות על המסע שלה, בהן בוהקת נחישותה ליהנות ממה שיש לחיים להציע, למרות ובגלל קוצרם.
היא נפטרה ב-23 במאי בגיל 61 כתוצאה ממאבק ממושך של כ-8 שנים עם המחלה.
עם מותה, משאירה יאנג מאחור את בתה לורה ליטל; אמה ורה רובין; שלושת אחיה, דייוויד, קרל ואלן רובין, ורשת של משפחה, חברים ולומדים ברחבי העולם.
תרומה לקהילה: מעבר לעבודתה האקדמית תרמה יאנג רבות לקהילה בהתנדבותה בקמפוס ובקהילה המקומית שלה.
יאנג גם טיפחה קשר עמוק עם הטבע ונהנתה ממחנאות, רכיבה על אופניים, טיולים שונים, ופשוט בילוי בחיק הטבע.
הגן שלה הוא בית גידול לחיות בר מוסמכות ואף הוצג בסיור גן האמהרסט.
ג'ודי מגנס , היא ארכאולוגית יהודייה-אמריקאית.
פרופסורית באוניברסיטת קרוליינה הצפונית בצ'אפל היל.
מגנס עוסקת בארכאולוגיה של ארץ ישראל וירדן ומתמחה בתקופות הרומית, הביזנטית והמוסלמית הקדומה.
מגנס נולדה ב-19 בספטמבר 1956, בפילדלפיה.
לדבריה החליטה להיות ארכאולוגית, כבר בגיל 12. בגיל 16 עברה לישראל וסיימה כאן את לימודי התיכון.
בשנים 1977–1980, שימשה כמדריכה בבית ספר שדה עין גדי.